|  |
| --- |
| **TURVALLISUUS** |

**Yleistä**

Turvallisuus käsittää yhtiön alueen ja rakennusten palo -, omaisuus -, sekä henkilöturvallisuuden.

Yhtiöllä on erillinen suojelusuunnitelma, joka kattaa kaikki tuvallisuusalueet.

**Vakuutukset**

Yhtiöllä on rakennusten täysarvovakuutus. Irtaimisto ja muu vakuuttaminen on osakkaan vastuulla.

Vahinkotapauksissa on syytä aina tarkistaa onko sattunut vahinko yhtiön vakuutusturvan piirissä.

Mikäli yhtiön täysarvovakuutuksesta korvataan osakkaan kunnossapitovastuulla olevia vahinkoja, on osakas velvollinen maksamaan yhtiölle vahingon omavastuuosuuden. Tältä osin myös ikävähennykset jäävät osakkaan maksettaviksi.

**Paloturvallisuus**

Yhtiö on järjestänyt alkusammutuskalustoa alueen mahdollisia paloja varten. Sammuttimet ovat sijoitettu kolmeen kohtaan liitteenä olevan kartan mukaan.

Osakkaiden hallinnassa olevien rakennusten paloturvallisuus on osakkaan vastuulla. Mökeissä on oltava tarvittava alkusammutusvälineistö, toimivat palovaroittimet ja tulisijan sekä hormin nuohous on tehtävä kolmen vuoden välein.

Yhtiö suosittelee, että osakkaat hankkisivat tarvittavan alkusammutuskaluston huoneistoaan varten. Suositeltavia alkusammutusvälineitä ovat n 4 – 6 kg:n jauhesammutin ja sammutuspeite.

Huolellisuutta on noudatettava ainakin seuraavissa riskitekijöissä :

- Televisio tulee irrottaa sähköverkosta aina kun mökissä ei olla paikalla

- Saunan sähkökiukaan yläpuolella ei saa kuivata mitään tekstiilejä eikä kiuasta saa peittää palavalla materiaalilla

- Sähköpatterien päälle ei saa asettaa mitään palavaa materiaalia

- Puisilla terasseilla ei saa polttaa kynttilöitä eikä tuikkuja ilman asianmukaista telinettä tai lyhtyä

- Roihutulien käyttö ja hiiligrillin sytyttäminen ja käyttö puisella terassilla sekä mahdollisesti rakennuksen puisen lappeen alla on ehdottomasti kielletty

- Avotulen teko ilman yhtiön lupaa on alueella ehdottomasti kielletty.

- Kaasu- ja sähkögrillien käytössä on noudatettava grillin valmistajan ohjeita

**Muu turvallisuus**

Omaisuuden turvaaminen on suojautumista mahdollista varkauden tai ilkivallan varalta sekä myös varautumista rakenteiden ja laitteiden rikkoutumista vastaan.

Teknisten laitteiden rikkoutumisriskejä voidaan oleellisesti pienentää noudattamalla huolellisuutta seuraavissa asioissa :

* pakkaskautena tulee mökin lämpötila pitää riittävänä, etteivät vesijohdot jäädy eikä rakennukseen muodostu liikaa rakenteita vaurioittavaa kosteutta
* pesukoneiden sulkuventtiilit pitää olla suljettuna aina kun koneita ei käytetä

- huoneiston / mökin vesijohdon sulkeminen pääventtiilistä silloin kun ollaan pitempiä aikoja käyttämättä mökkiä

* kuumavesivaraajan poiskytkeminen silloin kun ollaan käyttämättä mökkiä

Turvallisuusasioista saa lisää hyviä yleisiä suojautumisohjeita vakuutuslaitoksilta.

**Hätätilanteessa soita numeroon 112**  
  
 ***Hätäkeskus suosittaa soittamaan hätänumeroon 112 kiireellisissä, todellisissa hätätilanteissa hengen, terveyden, omaisuuden tai ympäristön ollessa uhattuna tai vaarassa, tai jos on syytä epäillä näin olevan.***

***Hätätilanteessa on tärkeintä muistaa hätänumero 112 ja soittaa siihen mahdollisimman nopeasti, jotta apu saadaan pikaisesti paikalle.***

***Hätänumeroon soittamista ei tarvitse pelätä, eikä siihen soittamiseen tarvitse opetella mitään erityistä ohjetta. Ammattitaitoiset hätäkeskuspäivystäjät kysyvät tarvittavat kysymykset ja antavat neuvoja sekä opastavat* *soittajaa.***